Assam police firing causes 2 deaths, video sparks outrage | ହାତରେ ବାଡ଼ି ଖଣ୍ଡିଏ ଧରି ବନ୍ଧୁକଧାରୀ ପୋଲିସ ଦଳକୁ ଗୋଡ଼ାଉଥିବା ଜଣେ ସାଧାରଣ ଲୋକକୁ ଗୁଳି କରି ହତ୍ୟା କରିବା ପରେ ତା' ଶବ ଉପରେ ଜଣେ କ୍ୟାମେରାମ୍ୟାନ୍ ଡିଆଁ ମାରୁଥିବା ଓ ଗୋଇଠା ମାରୁଥିବା ଦେଖିବାକୁ ମିଳିଛି ।
Share this:
ଗୁଆହାଟିଃ ଆସାମରେ ଗୋଟିଏ ସ୍ଥାନରେ ପୋଲିସ ଅତିକ୍ରମଣ ସ୍ଥଳରେ ଉଚ୍ଛେଦ କରାଉଥିବା ବେଳେ ପୋଲିସ ଗୁଳିରେ ଦୁଇ ଜଣ ସାଧାରଣ ଲୋକଙ୍କ ମୃତ୍ୟୁ ଘଟିଛି ଓ ନଅ ଜଣ ପୋଲିସ କର୍ମଚାରୀ ଆହତ ହୋଇଛନ୍ତି । ଗୋଟିଏ ଘଟଣାର ଏକ ଭିଡିଓ ଭାଇରାଲ୍ ହେଉଛି, ଯାହାକୁ ଦେଖି ଲଜ୍ଜା ଓ ଦୁଃଖରେ ଆଖି ନଇଁଯିବ । ହାତରେ ବାଡ଼ି ଖଣ୍ଡିଏ ଧରି ବନ୍ଧୁକଧାରୀ ପୋଲିସ ଦଳକୁ ଗୋଡ଼ାଉଥିବା ଜଣେ ସାଧାରଣ ଲୋକକୁ ଗୁଳି କରି ହତ୍ୟା କରିବା ପରେ ତା' ଶବ ଉପରେ ଜଣେ କ୍ୟାମେରାମ୍ୟାନ୍ ଡିଆଁ ମାରୁଥିବା ଦେଖିବାକୁ ମିଳିଛି ।
ସାବଧାନତାଃ ଆମେ ଆପଣଙ୍କୁ କହି ରଖୁଛୁ ଯେ ଏହି ଭିଡିଓରେ ଘଟଣାର ଗ୍ରାଫିକ୍ ଦୃଶ୍ୟ ଅଛି । ତେଣୁ ଏହାକୁ ସାବଧାନତାର ସହ ଦେଖନ୍ତୁ (Assam police firing video)।
ଏହି ଘଟଣା ଘଟିଛି ଆସାମର ଦାରଙ୍ଗ ଜିଲ୍ଲାରେ (Assam's Darrang district) । ସେପ୍ଟେମ୍ବର ୨୩ ତାରିଖ ଦିନ ସେଠାରେ ଏକ ଉଚ୍ଛେଦ କାର୍ଯ୍ୟକ୍ରମ ବେଳେ ଏହି ଘଟଣା ଘଟିଛି । ଆସାମ ପୋଲିସ କହିଛି ଯେ ଏହି ଉଚ୍ଛେଦ କାର୍ଯ୍ୟକ୍ରମ ବେଳେ ପ୍ରାୟ ୨,୦୦୦ ଲୋକ ପୋଲିସ ଦଳ ଉପରେ ଆକ୍ରମଣ କରିଥିଲେ ଓ ସେଥି ପାଇଁ ପୋଲିସ ଲାଠିଚାର୍ଜ କରିଥିଲା ଓ ଗୁଳି ଚଳାଇଥିଲା (Assam police firing)।
ପୋଲିସ୍ ସାଧାରଣ ନାଗରିକଙ୍କ ଉପରକୁ ଗୁଳି ଚଳାଉଥିବା ଓ ସେମାନଙ୍କୁ ବାଡ଼ିରେ ନିସ୍ତୁକ ପିଟୁଥିବାର ଅନେକ ଭିଡିଓ ସୋସିଆଲ ମିଡି଼ଆରେ ଚର୍ଚ୍ଚାର ବିଷୟ ପାଲଟିଛି । ଗୋଟିଏ ଘଟଣାରେ ଦେଖାଯାଇଛି ଯେ ଜଣେ ଫଟୋଗ୍ରାଫର ପୋଲିସ ଗୁଳିରେ ଆହତ ହୋଇ ତଳେ ପଡ଼ିଥିବା ଜଣେ ସାଧାରଣ ନାଗରିକଙ୍କ ଉପରେ ଡିଆଁମାରୁଛନ୍ତି ଓ ତାଙ୍କୁ ଗୋଇଠା ଓ ବିଧା ମାରୁଛନ୍ତି ।
"ପୋଲିସ ନିଜ କର୍ତ୍ତବ୍ୟ ପାଳନ କରୁଛି । ମୋ' ପାଖରେ ଥିବା ସୂଚନା ଅନୁଯାୟୀ, ଲୋକେ ପୋଲିସକୁ କତା, ବର୍ଚ୍ଛା ଓ ଅନ୍ୟାନ୍ୟ ଅସ୍ତ୍ରରେ ଆକ୍ରମଣ କରିଥିଲେ। ଏହି ହିଂସାକାଣ୍ଡ ପରେ ଉଚ୍ଛେଦ ପୁଣି ଆରମ୍ଭ ହୋଇଛି ଓ ଆସନ୍ତାକାଲି ବି ଜାରି ରହିବ," ଗୁଆହାଟିରେ ସାମ୍ବାଦିକମାନଙ୍କୁ କହିଛନ୍ତି ମୁଖ୍ୟ ମନ୍ତ୍ରୀ ହିମନ୍ତ ବିଶ୍ୱ ସର୍ମା ।
ଏଇଠି ଦେଖନ୍ତୁ ସେହି ଭିଡିଓ (ସାବଧାନତା ବାଞ୍ଛନୀୟ):
'Terror Force' of fascist, communal & bigoted Govt. shooting at its own citizens. Also, who is the person with camera? Someone from our 'Great Media' orgs?
ସେପ୍ଟେମ୍ବର ୨୦ ତାରିଖ ଦିନ ଢୋଲପୁର ଜିଲ୍ଲାରେ ବେଆଇନ୍ ଭାବେ ୪,୫୦୦ ଏକର ସରକାରୀ ଜମିରେ ରହୁଥିବା ୮୦୦ ପରିବାରକୁ ଉଚ୍ଛେଦ କରାଯାଇଥିଲା । ସେଦିନ କୌଣସି ହିଂସାକାଣ୍ଡ ଘଟି ନ ଥିଲା । ଏହି ସବୁ ଅଞ୍ଚଳରେ ବେଆଇନ୍ ଭାବେ ରହୁଥିବା ଲୋକେ ମୁଖ୍ୟତଃ ବଙ୍ଗାଳୀ ଭାଷୀ ମୁସଲମାନ ।
ଭାଇରାଲ୍ ହେଉଥିବା ଭିଡିଓରେ ଏମିତି ନାରକୀୟ କାଣ୍ଡ କରିଥିବା ଫଟୋଗ୍ରାଫରଙ୍କୁ ନେଇ ଏବେ ସୋସିଆଲ ମିଡ଼ିଆରେ ଚର୍ଚ୍ଚା ଚାଲିଛି ।
"ଏହି ଅଞ୍ଚଳରୁ ଅତିକ୍ରମଣ ହଟାଇବା ପାଇଁ ସରକାରଙ୍କ ଯୋଜନା ଅନୁଯାୟୀ ଆମେ ଚାରୋଟି ଜୋନରେ ଉଚ୍ଛେଦ କରୁଛୁ । ଏହି ପ୍ରକ୍ରିୟା ଅନ୍ୟ ତିନୋଟି ଜୋନରେ ଶାନ୍ତିପୂର୍ଣ୍ଣ ଭାବେ ଚାଲିଥିବା ବେଳେ ଗୁରୁବାର ଦିନ ଚତୁର୍ଥ ଜୋନରେ ହିଂସା ଦେଖାଦେଇଥିଲା," କହିଛନ୍ତି ଦାରଙ୍ଗ ଜିଲ୍ଲାର ଏସ୍.ପି. ସୁଶାନ୍ତ ବିଶ୍ୱ ସର୍ମା। ସେ ହେଉଛନ୍ତି ମୁଖ୍ୟ ମନ୍ତ୍ରୀ ହିମନ୍ତ ବିଶ୍ୱ ସର୍ମାଙ୍କ ଭାଇ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
